Държавен вестник, бр. 91, 2010 г., стр. 21

БРОЙ  91	
Д Ъ Р Ж А В Е Н  В Е С Т Н И К 	
СТР.  21  
2.2.6. Прием, диагностика и лечение на 
пациенти в лечебното заведение за болнична 
помощ:
2.2.6.1. Приемен кабинет – осъществява 
се планов или спешен прием на пациенти с 
вътрешни болести.
2.2.6.2. Манипулационна – при необходимост 
се осъществяват реанимационни и интензивни 
грижи.
2.2.7. Общо оборудване на вътрешната кли­
ника/отделение:
2.2.7.1. Кислородна инсталация и/или кис­
лородни бутилки в манипулационните и ста­
ционара.
2.2.7.2. Общо луминесцентно осветление и 
индивидуално нелуминесцентно осветление (за 
легло), съобразени с изискванията на държавния 
здравен контрол.
2.2.7.3. Бюра, столове, шкафове за лекарстве­
ни продукти в болничните стаи и функционални­
те кабинети, шкафове за лекарствени продукти, 
за спешна помощ в манипулационната.
2.2.7.4. Оборудване на сестрински пост с 
количка за раздаване на лекарства, стол за 
вземане на кръв от пациенти.
2.2.7.5. Оборудване на коридорите – бърз и 
лесен достъп до оборудване за реанимационни 
дейности.
2.2.7.6. Носилка. 
2.2.7.7. Колесни столове.
2.2.7.8. Мивки в санитарните възли, кухнен­
ския блок, манипулационните, функционалните 
кабинети и стаите за дежурен лекар и дежурна 
медицинска сестра.
2.2.7.9. Оборудвани санитарни възли с баня, 
желателно е използване на подвижен душ.
2.2.7.10. Уринатори, подлоги, уретрални 
катетри, уринаторни торбички.
2.2.8. Общо оборудване на стаи за интензивно 
лечение на пациенти с вътрешни болести към 
вътрешната клиника/отделение.
2.2.8.1. Предимство е наличието на подвижни 
легла (на колела) с възможности за чупещи се 
сегменти. Специализираното легло има твърда 
подложка. До всяко легло да има тристранен 
достъп, което да улеснява манипулациите и 
провеждането на реанимационни мероприя­
тия, по възможност осигуряване на подвижни 
прегради между леглата.
2.2.8.2. На всяко легло да се полага следното 
оборудване: пряк достъп до комуникационна/
алармена система, електрическа инсталация 
поне с четири заземени електрически извода, 
съоръжения за поставяне на апаратура около 
леглото (монитори, инфузионна техника и 
други). 
2.2.9. Общи изисквания към персонала:
2.2.9.1. Предимство е минимум 70 % от 
лекарите да имат специалност по вътрешни 
болести и/или друга специалност в зависи­
мост от дейностите в клиниката/отделението 
по вътрешни болести. Лекарите без специал­
ност, вкл. специализиращите лекари, работят 
задължително под ръководството на лекар с 
призната специалност.
2.2.9.2. Началник на клиника/отделение 
по вътрешни болести е лекар с призната спе­
циалност по вътрешни болести и/или друга 
специалност в зависимост от осъществяваните 
други дейности с терапевтична насоченост в 
клиника/отделение по вътрешни болести. 
2.2.9.3. Лекарите, извършващи високоспеци­
ализирана дейност в отделения/клиники, трябва 
да са придобили професионална квалификация 
за извършването им.
2.2.9.4. Специалисти по здравни грижи: 
2.2.9.4.1. Старша медицинска сестра – 1 на 
вътрешна клиника/отделение с образовател­
но-квалификационна степен „бакалавър“ или 
„магистър“ по специалността „Управление на 
здравните грижи“. 
2.2.9.4.2. Сестрински състав – предимство е 
съотношението сестри:лекари – 2:1.
2.2.9.4.3. Други длъжности:
 – предимство е наличието на медицински 
секретар с образование по здравни грижи и 
компютърна грамотност; 
 – друг помощен немедицински персонал 
в зависимост от организацията на работата и 
необходимостта.
3. Нива на компетентност на клиника/от­
деление по вътрешни болести. 
3.1. Съобразно специфичните изисквания 
към осъществяваните медицински дейности 
и техния минимален обем, както и съобразно 
свързаните с това изисквания за специфично 
оборудване и квалификация на персонала кли­
никите/отделенията по вътрешни болести имат 
следните нива на компетентност:
3.1.1. Отделение по вътрешни болести І ниво.
3.1.2. Клиника/отделение по вътрешни бо­
лести ІІ ниво.
3.1.3. Клиника/отделение по вътрешни бо­
лести ІІІ ниво.
3.2. Клиниките по вътрешни болести мо­
гат да включват отделения с преобладаваща 
терапевтична насоченост (гастроентерология, 
пневмология и фтизиатрия, кардиология, не­
фрология, ревматология, клинична алергология 
или ендокринология и болести на обмяната). 
3.3. Специфични изисквания към отделение 
по вътрешни болести от І ниво:
3.3.1. Броят на леглата в отделението е 
минимум 10. 
3.3.2. Апаратура – ЕКГ апарат – 1 бр., 
ехограф – 1 бр., дефибрилатор – 1 бр. (когато 
няма кардиологично отделение)
3.3.3. Минимален брой специалисти – двама 
със специалност вътрешни болести. 
3.3.4. Специалисти с допълнителна квали­
фикация – един с допълнителна квалификация 
за ехография на коремни органи.
3.3.5. Минимален брой лекари – трима.